Diari Oficial de la Generalitat Valenciana


Sumari del DOGV 6978, del 05-03-2013 (2013/1558)

Notificació de la sentència dictada en el juí verbal número 40/2012.
--------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1558


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el juí verbal número 40/2012. [2013/1558]  
Juí verbal 000040/2012-G   
De: Bankia, SA.   
Procuradora: Eva M.ª Pesudo Arenós.  
Contra: Adriana Ampudia Varón.   
En este procediment de juí verbal número 40/2012, seguit a instàncies de Bankia, SA, contra Adriana Ampudia Varón, s'ha dictat la sentència que, literalment, diu així:   
«Sentència número 40/2013  
Castelló de la Plana, 30 de gener de 2013  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist estes actuacions de juí verbal, promogudes per la procuradora dels tribunals Eva Pesudo Arenós en representació de Bankia, SA, dirigida pel lletrat Pablo Domínguez Camarero, contra Adriana Ampudia Varón (declarada en rebel·lia), basant-se en els següents:  
Antecedents de fet   
Primer. El dia 4 de gener de 2012, la representació processal de la part actora va presentar demanda d'acord amb les prescripcions legals, en l'exercici d'una acció de reclamació d'una quantitat, en què, basant-se en els fets i raonaments jurídics que es van estimar procedents al cas, va sol·licitar que es dictara sentència en la qual, de conformitat amb la pètita de la demanda, es condemne la demandada al pagament de la quantitat de 2.736,85 euros, més els interessos produïts des de l'1 de desembre de 2011 i que es produïsquen fins a fer-ne el pagament complet d'allò que es deu, al tipus pactat de demora i les costes.   
Segon. Admesa a tràmit la demanda, es va disposar donar a les actuacions la tramitació previnguda per al juí verbal, de conformitat amb l'article 250 de la Llei d'Enjudiciament Civil, en relació amb l'article 437 i concordants de la Llei Processal Civil.   
Tercer. Les parts van ser citades a la vista prevista en l'article 443 de la Llei d'Enjudiciament Civil i concordants, per a la celebració el dia 29 de gener de 2013. Únicament hi va assistir l'actora, i la demandada va ser declarada en rebel·lia.   
La vista s'ha celebrat amb el resultat que es troba en l'acta, i el resultat de la vista es va registrar en suport apte per a la gravació i reproducció del so i de la imatge d'acord amb l'article 187 de la Llei d'Enjudiciament Civil. En la tramitació d'este procediment s'han observat totes les prescripcions legals.   
Fonaments de dret  
Primer. Exercita Bankia, SA, amb invocació dels articles 1088, 1089, 1091, 1001, 1255 i 1258 del Codi Civil, i 63, 311, 313, 315 i 316 del Codi de Comerç, acció de reclamació d'una quantitat contra Adriana Ampudia Varón, davant de l'incompliment per la demandada de les obligacions contretes en virtut de contracte de targeta de crèdit subscrit amb Bancaixa (a la qual ha succeït Bankia, SA) el 25 de juny de 2007 (document 1), en el qual es pacta un límit de 3,000,00 euros, i pagament per mitjà d'una amortització mensual de 60,00 euros, una quota per renovació de 0,00 euros, uns interessos sobre saldo ajornat del 13,00 per cent, uns interessos de demora del 19,20 per cent, una comissió per impagament de 20,00 euros, unes comissions per disposició en efectius de xarxa o caixer del 3,00 per cent, amb mínim de 2,50 euros en xarxa pròpia, del 4 per cent amb mínim de 3,00 euro en xarxa aliena; el saldo deutor, amb data 1 de desembre de 2011, és de 2,736,85 euros (documents 2 i 3), al pagament del qual ha sigut requerida per burofax (document 4).   
Segon. Davant de l'acció exercitada per la part actora, el demandat s'ha limitat a una actitud passiva i ha sigut declarat en rebel·lia; la qual cosa no implica un reconeixement de les pretensions contingudes en la demanda i, per tant, recau sobre l'actora la càrrega de provar la certesa dels fets dels quals ordinàriament es desprenga, segons les normes jurídiques que hi són aplicables, l'efecte jurídic corresponent a les pretensions de la demanda. No obstant això, tenint en consideració el procediment voluntari i indolent de la demandada, que ha adoptat una conducta de passivitat absoluta davant d'esta reclamació, així com la documental adjunta a l'escrit de demanda, que no ha sigut impugnada, s'han de considerar certs els fets de la demanda i cal considerar que la quantitat reclamada en este procés és la que deu la demandada pel fet de no constar dades, fets o circumstàncies diferents de les presentades per l'actora i de les quals es desprenguen fets extintius, impeditius o excloents del deute sol·licitat. En definitiva, la part actora ha acreditat suficientment, d'acord amb el que disposa l'article 217 de la Llei d'Enjudiciament Civil, els fets generadors del deute, mentres que la demandada no ha acreditat fet extintiu, excloent o impeditiu del naixement de l'obligació de pagament derivada de la subscripció del contracte que la vinculava amb l'actora.   
  
Tercer. Atés que la part actora ha complit les obligacions assumides, i la demandada ha incomplit les seues en cessar en el pagament de les amortitzacions vençudes, pertoca condemnar esta al pagament del principal que deu, així com dels interessos remuneratoris i de demora produïts, en aplicació dels articles 1100, 1101, 1091 i 1258 del Codi Civil, relatius a l'obligatorietat dels contractes, de les obligacions que en resulten i els efectes de l'incompliment.   
Ha d'accedir-se igualment a la pretensió que el denominat interés nominal de descobert al tipus del 20 per cent es reporte sobre la quantitat total reclamada, que ja inclou els interessos de demora produïts fins a euros des de la data de l'última liquidació practicada, ja que, com exigix l'article 317 del Codi de Comerç, així s'ha previst en la condició general 7a.   
Quart. De conformitat amb l'article 394 de la Llei d'Enjudiciament Civil, i atés que s'ha estimat íntegrament la demanda, pertoca la condemna en costes de la demandada.   
Quint. De conformitat amb la redacció actual feta a l'apartat 1 de l'article 455 de la Llei d'Enjudiciament Civil, esta resolució no és susceptible d'apel·lació, ja que no supera la quantia de la demanda la suma de 3.000,00 euros.   
Atés el que s'ha exposat, vistos els preceptes esmentats i tots els altres que són aplicables de manera general i pertinent al cas plantejat.  
Dispositiva  
Estime íntegrament la demanda interposada per la procuradora dels tribunals Eva María Pesudo Arenós, en nom i representació de Bankia, SA, contra Adriana Ampudia Varón, i condemne la demandada a pagar a l'actora 2.736,85 euros, més els interessos produïts des de l'1 de desembre de 2011 i que es produïsquen fins a fer-ne el pagament complet d'allò que es deu, al tipus pactat de demora i les costes.   
  
Notifiqueu esta resolució a les parts i feu-los saber que no s'hi pot interposar cap recurs.   
Esta és la meua sentència, de la qual cal deixar una testimoniança en les actuacions que, jutjant definitivament en primera instància, pronuncie, mane i firme.»  
Publicació. Esta sentència ha sigut donada, llegida i publicada pel jutge que la subscriu mentres celebrava audiència pública el mateix dia de la data, i assistit per mi, el secretari judicial. En done fe.   
I atés que demandada, Adriana Ampudia Varón, es troba en parador desconegut, s'expedix este edicte a fi que li valga de notificació de forma deguda.   
  
Castelló de la Plana, 1 de febrer de 2013.- El secretari judicial: Jesús Abat Gallego.